armvectores/hy_wikipedia_2023 huggingface dataset:
Խոջալուի արյունահեղություն

Խոջալուի արյունահեղությունը, Արցախյան ազատամարտի ժամանակ Իվանյան (Խոջալու) գյուղի ազատագրման ընթացքում տեղի ունեցած միջադեպ, որի ժամանակ սպանվել է ադրբեջանական քաղաքացիական բնակչություն։ Միջադեպի և դրա իրականացնողների վերաբերյալ չկա միանշանակ տեսակետ։  


== Նկարագրություն ==
Արցախահայության գլխին օրեցօր ահագնացող վտանգը չեզոքացնելու նպատակով 1992 թվականին փետրվարի 26-27-ին Արցախի ինքնապաշտպանական ուժերը ազատագրեցին գյուղը։ Մինչև ռազմագործողության սկիզբը հայկական զինված ուժերը, բնակչությանը անվտանգ հեռացնելու նպատակով, Կարկառի հոսանքով դեպի Աղդամ միջանցք էին բացել։ Սակայն Ադրբեջանի ազգային ճակատի զինյալները, իրենց հանրապետության նախագահ Այազ Մութալիբովին իշխանությունից հեռացնելու նպատակով, Աղդամի մատույցներով թուրք-մեսխեթցիներին գնդակահարում են, անարգում դիակները և այդ ամենը բարդում հայեր վրա։ Այդ մասին ժամանակին խոստովանել է նաև Այազ Մութալիբովը։ Այսօր էլ Ադրբեջանի քարոզչական մեքենան շարունակում է շահարկել վերոհիշյալ իրադարձությունները։
1992 թվականի հունվարին ադրբեջանական ուժերի կողմից Ստեփանակերտը հրետակոծելու համար բազա ծառայող Խոջալուն հայկական ուժերի կողմից շրջափակվեց։ Ադրբեջանցի բնակիչների մի մասն ինքնակամ լքեց  քաղաքը, սակայն կազմակերպված տարհանում չկազմակերպվեց։ Գրոհի պահին քաղաքի բնակչությունը տարբեր տվյալներով կազմում էր 2000-4000 մարդ։ Տարբեր տվյալներով, 1992թ․ փետրվարի 26-ին Հայաստանի զինված ուժերի և ԱՊՀ 366-րդ մոտոհրաձգային գնդի գործողությունների ընթացքում զոհվել են նվազագույնը 200 (առավելագույնը, ըստ ադրբեջանական աղբյուրների՝ 613) քաղաքացիական անձինք, այդ թվում՝ երեխաներ։ Արևմտյան երկրներն ու լրատվամիջոցներըն իրադարձությունը հիշատակում են «Խոջալուի արյունահեղություն» («Khojaly massacre») անվանմամբ։  Ադրբեջանական և թուրքական աղբյուրները  երբեմն կատարվածը ներկայացնում են որպես ցեղասպանություն (ադրբ.՝ Xocalı soyqırımı) կամ եղեռն (Xocalı faciəsi)։


== Մեկնաբանություններ ==
Ադրբեջանի պաշտոնազուրկ նախագահ Այազ Մութալիբովի խոսքերով, այդ դեպքերը կազմակերպված էին իր ընդդիմադիրների կողմից, որպեսզի Ադրբեջանում հեղաշրջում անեին․ այսինքն՝ Ադրբեջանում գոյություն ունեին ուժեր, որոնք կազմակերպված կերպով զբաղվում էին Աղդամի ճանապարհին ընկած Խոջալուի բնակչների մարմինների պղծմամբ որպեսզի հետագայում այդ նկարները քաղաքական նպատակներով իր դեմ կարողանային օգտագործել։


== Աղբյուրներ ==


== Արտաքին հղումներ ==

Խոջալու. Ադրբեջանի զեղծարարությունները ադրբեջանցիների վկայություններով
Xocali.net
Թադևոս Ավդալբեգյան

Թադևոս Հայրապետի Ավդալբեգյան, (հոկտեմբերի 3 (15), 1885, Մակու, Արևմտյան Ադրբեջան, Իրան - հունվարի 26, 1937(1937-01-26)), հայ խորհրդային տնտեսագետ, հայագետ, հրապարակախոս, գրականագետ, պատմաբան և բառարանագետ։


== Կենսագրություն ==
Ծնվել է հոկտեմբերի 3 (15)-ին, Իրանի Պարսպատունիքի Մակու քաղաքում, դարբնի ընտանիքում։ Ավարտել է Էջմիածնի Գևորգյան ճեմարանը 1907 թ.։ Առաջադիմական հայացքներ պրոպագանդելու համար եղել է քաղաքական վտարանդի Եվրոպայում (1913-1917)։
Հայաստանում խորհրդային իշխանության հաստատումից հետո Երևանի պետական համալսարանում դասավանդել է հայ հասարակական մտքի պատմություն և տնտեսագիտական զարգացման պատմություն։ Հեղինակ է արժեքավոր բազմաթիվ հետազոտությունների, որտեղ գիտականորեն մեկնաբանված են տնտեսագիտության, Հայաստանի տնտեսական զարգացման, հայ հասարակական հոսանքների ձևավորման, հայ գրականության և պատմության էական հարցեր։


== Աշխատություններ ==
«Կարլ Մարքսի տնտեսական զարգացման թեորիան» (1925) աշխատության մեջ Ավդալբեգյանն այն միտքն է զարգացնում, որ ասիական արտադրաեղանակը նշանավորում է հասարակական ուրույն տնտեսակարգ, և որ արժեքի կատեգորիան հատուկ է ոչ միայն կապիտալիստական, այլև նախակապիտալիստական հասարակարգերին։
1928-1931 թվականներին հրատարակված իր գրքույկներում Ավդալբեգյանը հանգամանորեն ու յուրովի արծարծեց պարզ և ընդլայնված վերարտադրությունների տակավին չլուծված հարցերը՝ միաժամանակ հակադրվելով Ռ. Լյուքսեմբուրգի՝ վերարտադրության մարքսյան տեսության վերանայման փորձերին։ Հայաստանի նյութական մշակույթի ու տնտեսական զարգացման պատմությանը նվիրված իր աշխատություններում Ավդալբեգյանը նոր լույս է սփռում քննարկվող հարցերի վրա, ինչպիսիք են բահրան ու մյուլքը XIV-XVIII դարերին Հայաստանում, հայ շինականի վարձատրությունը V դարում, հայ վիմագրերը։ «Հաս, սակ ու բաժ» (1926) ուսումնասիրությամբ Ավդալբեգյանը պարզեց այդ հասկացությունների գիտական որոշակի նշանակությունը։


== Ստեղծագործություններ ==
Ավդալբեգյանը գեղագիտական ճիշտ մեկնակետից է վերլուծել Խաչատուր Աբովյանի, Միքայել Նալբանդյանի, Ալեքսանդր Շիրվանզադեի, Մուրացանի, Հովհաննես Թումանյանի, Հովհաննես Հովհաննիսյանի ստեղծագործությունների հասարակական արժեքը։ Պատմագետ Ավդալբեգյանը լուրջ ուշադրություն է դարձրեյ հայ հասարակական գաղափարախոսությունների զարգացման, ազատագրական շարժման և այլ հարցերին։ «Արսեն Թոխմախյան» (1926) գրքույկում Ավդալբեգյանը օբյեկտիվորեն բացահայտեց հայ ազատագրական շարժման հասունացած ներհակությունները՝ դրվատելով նրա դեմոկրատական փաղանգի ճիշտ տակտիկան։
Նա նշել է, որ

Ըստ Ավդալբեգյանի, այդ գիրքը և Շ. Շահամիրյանի «Որոգայթ փառաց»-ը արտահայտում են Հայաստանում բուրժուա-դեմոկրատական կարգեր հաստատելու ձգտումներ։


== Բառարանագրություն ==
Մեծ է Ավդալբեգյանի դերը հայ բառարանագրության բնագավառում։ Նա «Ռուս-հայերեն նոր բառարան»-ի (հրատարակված 1-2, 1933-1935) հեղինակներից Է, հեղինակը «Ռուս-հայերեն տնտեսագիտական տերմինների բառարան»-ի (1964), որն ամփոփում է տնտեսագիտությանն ու դրան անմիջապես առնչվող գիտություններին վերաբերող բառերն ու տերմինաբանությունը։
Ավդալբեգյանը գերմաներենից թարգմանել է Կարլ Մարքսի «Կապիտալ»-ի 1-ին հատորը (հրատարակված 1933)։


== Մահ ==
Զոհ է գնացել ստալինյան բռնաճնշումներին։ Մահացել է հունվարի 26-ին։
Աստերոիդների ցանկ (103401-103500)

Աստերոիդների ցանկ (103301-103400)  • Աստերոիդների ցանկ  • Աստերոիդների ցանկ (103501-103600)
 Աստերոիդների ցանկ (103301-103400)  • Աստերոիդների ցանկ  • Աստերոիդների ցանկ (103501-103600)
Խավի Գարսիա

Ֆրանսիսկո Խավիեր Գարսիա Ֆերնանդես (իսպ.՝ Francisco Javier García Fernández, փետրվարի 8, 1987(1987-02-08), Մուլա), իսպանացի ֆուտբոլիստ, հենակետային կիսապաշտպան։


== Կարիերա ==


=== Ակումբային ===
Լինելով «Ռեալ Մադրիդի» երիտասարդական թիմի խաղացող՝ Խավի Գարսիան 2004-05 մրցաշրջանում առաջին թիմի կազմում մասնակցել է Լա Լիգայի 3 խաղերի. 17-ամյա Խավի Գարսիայի նորամուտը կայացել է 2004 թվականի նոյեմբերի 28-ին՝ «Լևանտե» ակումբի դեմ խաղում, որում «Ռեալ Մադրիդը» հաղթել է 5:0 հաշով։ Դրանից հետո նա 2005-06 մրցաշրջանում խաղացել է «Ռեալի» երկրորդ կազմում։
2006 թվականին Խավի Գարսիան մասնակցել է «Ռեալի» խաղերի մեծ մասին մինչև մրցաշրջանի սկսվելը, սակայն 2006-07 մրցաշրջանում չի ընդգրկվել թիմի հիմնական կազմում
2007 թվականի օգոստոսին Խավի Գարսիան խաղացել է «Ռեալի» հիմնական կազմում, քանի որ Ռուբեն դե Լա Ռեդը և Էստեբան Գրաներոն լքել էին ակումբը։ Խավի Գարսիային իրենց թիմում տեսնելու ցանկություն են հայտնել Պրեմիեր Լիգայի ու իսպանական մի շարք ակումբներ, ինչպիսիք են «Ատլետիկո Մադրիդը» և «Դեպորտիվո Լա Կորունյան»։ Օգոստոսի 31-ին Խավի Գարսիան 4 տարվա պայմանագիր է կնքել «Օսասունայի» հետ։
2008 թվականի ապրիլի 29-ին «Օսասունան» պաշտոնապես հայտնել է, որ «Ռեալ Մադրիդը» որոշել է վերադարձնել Խավի Գարսիային։
Չխաղալով «Ռեալում»՝ Խավի Գարսիան 2009 թվականի հուլիսի 21-ին տեղափոխվել է «Բենֆիկա»՝ կնքելով հինգ տարվա պայմանագիր։
2012 թվականի տրանսֆերային պատուհանի վերջին օրը Խավի Գարսիան տեղափոխվել է «Մանչեսթեր Սիթի»։ Անգլիական ակումբը նրա համար վճարել է 16 միլիոն ֆունտ ստեռլինգ։ Նոր ակումբի կազմում առաջին խաղի ընթացքում Խավի Գարսիան աչքի է ընկել գոլով, ինչի շնորհիվ «Սթոք Սիթի»ի դեմ խաղն ավարտվել է ոչ-ոքի (1:1)։
2014 թվականի օգոստոսի 14-ին Խավի Գարսիան պայմանագիր է կնքել Սանկտ Պետերբուրգի «Զենիթ» ակումբի հետ։
Խավի Գարսիան «Զենիթի» կազմում առաջին անգամ խաղացել է օգոստոսի 16-ին՝ փոխարինման դուրս գալով «Ուֆա» ակումբի դեմ խաղի 69-րդ րոպեին։ «Զենիթի» կազմում առաջին գոլը խփել է Մոսկվայի «Լոկոմոտիվ» ակումբի դեմ խաղում, որն անցկացվել է Ռուսաստանի առաջնության 6-րդ փուլի շրջանակներում։ Խաղն ավարտվել է 0:1 հաշվով հօգուտ «Զենիթի»։
Հայտնի հարձակվողական ոճի կիսապաշտպան Լուիս Գարսիան նրա զարմիկն է։


=== Հավաքականում ===
Իսպանիայի երիտասարդական (մինչև 19) հավաքականի կազմում Խավի Գարսիան հաղթել է Եվրոպայի (մինչև 19 տարեկանների) առաջնությունում։


== Ձեռքբերումները ==
 Ռեալ Մադրիդ

Իսպանիայի սուպերգավաթի մրցանակակիր - 2008
Ընդամենը - 1 տիտղոս Բենֆիկա

Պորտուգալիայի չեմպիոն - 2009/10
Պորտուգալական Լիգայի գավաթի մրցանակակիր - 2009/10 և 2010/11
Ընդամենը - 3 տիտղոս Մանչեսթեր Սիթի

Անգլիայի չեմպիոն - 2013/14
Անգլիական Լիգայի գավաթակիր - 2013/14
Ընդամենը - 2 տիտղոս Զենիթ

Ռուսաստանի չեմպիոն - 2014/15
2015 թվականի Ռուսաստանի սուպերգավաթի մրցանակակիր
Ռուսաստանի գավաթի մրցանակակիր - 2015/16
Ընդամենը - 3 տիտղոս


== Անձնական կյանքը ==
2015 թվականի հունիսի 7-ին Խավին ամուսնացել է Ելենա Գոմեսի հետ, ում հետ երկար ժամանակ հանդիպում էր։ Զույգն ունի 1 դուստրը՝ Ամալյան։ Նրանք բնակվում են Սանկտ-Պետերբուրգում։


== Ակումբային վիճակագրություն ==
2016 թվականի ապրիլի 28-ի դրությամբ


== Ծանոթագրություններ ==
Լը Պլանտե

ԼըՊլանտե (ֆր.՝ Le Plantay), համայնք Ֆրանսիայում՝ Ռոն-Ալպեր մարզի Էնի գավառում։ Մտնում է Շալամոնի կազմի մեջ, կոմունայի օկրուգը՝ Բելլեն է։
INSEE կոդը՝ 01299։


== Աշխարհագրություն ==
Համայնքը գտնվում է 380 կիլոմետր հարավ-արևելք Փարիզից, 35 կիլոմետր հյուսիս-արևելք Լիոնից, 23 կիլոմետր հյուսիս-արևելք Բուրկ ան Բրեսից։


== Կլիմա ==
Կլիման փոփոխական է, ձմռանը ցուրտ է, իսկ ամռանը տաք։ Անձրևներ հազվադեպ են լինում, հիմնականում ամռանը։


== Բնակչություն ==
Ըստ 2010 թվականի մարդահամարի՝ համայնքում ապրում է 540 մարդ։


== Վարչակազմ ==


== Տնտեսություն ==
2010 թվականի մարդահամարի արդյունքներով 370 մարդ աշխատունակ է (15-64 տարեկան), 267 մարդ տնտեսապես ակտիվ էին, 103 մարդ աշխատունակ էին։ 267 աշխատունակ մարդկանցից աշխատում էին միայն 248-ը (133 տղամարդ, 115 կին), գործազուրկ էին 13 մարդ (8 տղամարդ, 11 կին)։ 103 չաշխատող մարդկանցից 45-ը աշակերտներ և ուսանողներ էին, 23-ը ոչ աշխատունակ այլ պատճառներով։


== Տեսարժան վայրեր ==
Սուրբ Պյոտրի եկեղեցի (18-րդ դար)
Նորտր Դամ դե Դոմբի աբբայություն
Պլանտի պալատ (14-րդ դար)


== Պատկերասրահ ==

		
		
		
		


== Արտաքին հղումներ ==
վիճակագրության ազգային ինստիտուտ
Проверено 12 мая 2014.


== Ծանոթագրություններ ==
Թել Ավիվի մարզ

Թել Ավիվի մարզ (եբրայերեն՝ מחוז תל אביב‎),  Իսրայելի վեց վարչական մարզերից մեկը։
Հովեր պետական կամերային երգչախումբ

«Հովեր» պետական կամերային երգչախումբ, հիմնադրվել է 1992 թվականին, Երևանի պետական կոնսերվատորիայի դոցենտ, ՀՀ արվեստի վաստակավոր գործիչ Սոնա Հովհաննիսյանի (հիմնադիր-ղեկավար) կողմից։


== Պատմություն ==
«Հովեր» պետական կամերային երգչախումբը 1992 թվականին հիմնել և ղեկավարում է Երևանի պետական կոնսերվատորիայի դոցենտ, ՀՀ արվեստի վաստակավոր գործիչ Սոնա Հովհաննիսյանը։
Երգչախումբը հանդես է եկել խմբերգային ներկայացումներով, մեծակտավ վոկալ-սիմֆոնիկ, օպերային, կամերային ժանրերի դասական և փորձարարական նախագծերով։ Համագործակցում է ՀՊՖՆ-ի, ԵԿՊՆ-ի, ինչպես նաև «Երևանյան հեռանկարներ» փառատոնի հետ։ Հանդես է եկել «Տեատրո Դալ Վերմե», «Սիտե դե լա Մյուզիք», «Լը Քուարց», «Սթրեթմոր», «Քառնեգի հոլ», հեղինակավոր համերգասրահներում։
Ս. Գուբայդուլինայի, Ռ. Շչեդրինի, Ք. Պենդերեցկու, Գ. Կանչելիի և մի շարք այլ մեծանուն ժամանակակից կոմպոզիտորների ստեղծագործությունների «Հովեր»-ի կատարումներն արժանացել են բարձր գնահատականների հայ և այլազգի երաժշտագետների հոդվածներում։ «Հովեր» կամերային երգչախումբը համերգներով հանդես է եկել մի շարք մեծանուն երաժիշտների հետ (Գ. Կրեմեր, Ա. Մուստոնեն, Ռ. Շերվենիկաս, Դ. Գերինգաս, Ջ. Նելսոն, Մ. Կլաուզա, Պ. Վերնիկով, Չայկովսկու անվան տրիո)։
Մասնակցել է գեղ. ֆիլմերի երաժշտական ձևավորման աշխատանքների. «Արարատ» (ռեժիսոր՝ Ատոմ Էգոյան), «Արտույտների ագարակը» (ռեժիսոր՝ Տավիանի եղբայրներ), «Նամուս», (Arte ստուդիայի վերականգնված տարբերակ, «Հիշիր» ռեժիսոր՝ Թերրի Ջորջ)։
«Հովեր» կամերային երգչախումբը պետական կարգավիճակ ստացավ 2009 թվականին և ակտիվորեն աշխատում է պետական ծրագրերի շրջանակներում, 2011 թվականից՝ կամերային երաժշտության ազգային կենտրոնի կազմում։
Իր գործունեության 20-ամյակի առիթով «Հովեր» կամերային երգչախումբը պարգևատրվել է ՀՀ մշակույթի նախարարության ոսկե մեդալով։
«Հովեր» պետական կամերային երգչախումբը հանդես է եկել խմբերգային ներկայացումներով, մեծակտավ վոկալ-սիմֆոնիկ, օպերային, կամերային ժանրերի ավանդական և փորձարարական նախագծերով։ Համագործակցում է ՀՊՖՆ-ի, ԵԿՊՆ-ի և Մենակատարների անսամբլի, «Երևանյան հեռանկարներ» փառատոնի հետ։
«Հովերը» հանդիսանում է հայ կոմպոզիտորների մի շարք գործերի ստեղծման նախաձեռնողն ու առաջին կատարողը (հեղինակներ՝ Վ. Շարաֆյան, Ա. Ավանեսով, Ա. Ազիզյան, Սեդրակ Երկանյան, Ե. Երկանյան, Ս. Բաբաթորոսյան)։ Երգչախումբը ձայնագրել է 7 ձայնասկավառակ։ Երգչախումբը համերգներով հանդես է եկել Իտալիայում, Ֆրանսիայում, Մեծ Բրիտանիայում, Գերմանիայում, Ավստրիայում, Ռուսաստանում, Վրաստանում, Լեհաստանում, Թայվանում, Բելգիայում։ Մասնակցել է մի շարք մրցույթ-փառատոների, հանդես է եկել «Teatro Dal Verme», «Cité de la Musique», «Le Quartz» համերգասրահներում։
2011 թվականից «Հովերն» աշխատում է Կամերային երաժշտության ազգային կենտրոնի կազմում։ 2013 թվականից «Հովեր» պետական կամերային երգչախմբի գլխավոր գործընկերոջ պարտականությունները ստանձնել է ՎիվաՍել-ՄՏՍ-ը (ընկերության գլխավոր տնօրեն Ռալֆ Յիրիկյան)։


== Պարգևներ ==
ՀՀ մշակույթի նախարարության ոսկե մեդալ
ՀՀ մշակույթի նախարարության շնորհակալագիր, 2017


== Ֆիլմեր ==
Մասնակցել է հետևյալ գեղարվեստական ֆիլմերի երաժշտական ձևավորումներին.

«Արարատ» (ռեժիսոր՝ Ատոմ Էգոյան)
«Արտույտների ագարակը» (ռեժիսոր՝ Տավիանի եղբայրներ)
«Նամուս» (ARTE ստուդիայի վերականգնված տարբերակ)


== Ծանոթագրություններ ==
Սարաբանդա

Սարաբանդա (իսպաներեն՝ zarabanda), իսպանական հնագույն ժողովրդական պար։ Չափը՝ 3/4, 3/2 :Սկզբնապես պարել են միայն կանայք՝ կաստանիետների նվագակցությամբ։ Պարը եղել է կրակոտ, խանդավառ բնույթի։ 17-րդ դարում Ֆրանսիայում սարաբանդան ենթարկվել է վերափոխման, պարել են մենուետի նման, զույգերով, վեհորեն։ 17-18-րդ դարերում սարաբանդան դարձել է պալատական պար, տեղ գտել բալետային պարտիտուրներում (Լյուլլիի «Սիրո հաղթանակը» և այլն)։ Որպես երաժշտական ձև կազմել է 18-րդ դարում գործիքային սյուիտի մաս։
Վոլ (գյուղ, Լյուբեշովի շրջան)

Անվան այլ կիրառումների համար տե՛ս՝ Վոլ (այլ կիրառումներ)Վոլ (ուկրաիներեն՝ Віл), գյուղ Ուկրաինայի Վոլինի մարզի Լյուբեշովի շրջանում։
2001 թվականի տվյալներով Վոլ գյուղում բնակվում էր 211 մարդ։ Բնակավայրը զբաղեցնում է 1175 կմ² տարածք։ Բնակչության խտությունը կազմում էր 179,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիտոնիժ

Վիտոնիժ (ուկրաիներեն՝ Вітоніж), գյուղ Ուկրաինայի Վոլինի մարզի Ռոժիշչեի շրջանում։ Հիմնադրվել է 1545 թվականին։
2001 թվականի տվյալներով Վիտոնիժ գյուղում բնակվում էր 379 մարդ։ Բնակավայրը զբաղեցնում է 1,62 կմ² տարածք։ Բնակչության խտությունը կազմում էր 233,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ղարաբաղի պատմություն (գիրք)

«Ղարաբաղի պատմություն» (պարսկերեն՝ Թարիխ-ե Ղարաբաղ), Ղարաբաղի պատմության մասին աշխատություն, որը գրվել է Միրզա Ջամալ Ջևանշիրի կողմից 1847 թվականին։ Գրվել է Գյուլիստանի մելիքական տոհմի անդամ, գնդապետ Շամիրխան Մելիք-Բեգլարյանի պատվերով, այնուհետ ներկայացվել Կովկասի փոխարքա Մ. Ս. Վորոնցովին։ Գրված է պարսկերեն, որն այն ժամանակ Անդրկովկասի մահմեդականների գրական լեզուն էր։ Անդրադառնում է Ղարաբաղի պատմությանը՝ արաբների ներխուժումից մինչև տարածաշրջանի նվաճումը Ռուսական Կայսրության կողմից՝ 1804-1813 թվականների ռուս-պարսկական պատերազմի ժամանակ։
Գիրքը բաղկացած է ներածությունից, յոթ գլուխներից, վերջաբանից և տասնչորս ավելի կարճ հատվածներից։ Զգալի մասը նվիրված է Ղարաբաղի խանության պատմությանը՝ պարսից Նադիր շահի տիրապետությունից մինչև Իբրահիմ Խալիլ խանի սպանությունը 1806 թվականին։ Աշխատությունում նկարագրվում է Ղարաբաղի խաների և Արցախի հայկական մելիքությունների միջև հակամարտությունը։
Առաջին անգամ թարգմանվել է ռուսերեն Ադոլֆ Բերժեի կողմից 1855 թվականին, իսկ առաջին ադրբեջաներեն թարգմանությունը լույս է տեսել 1959 թվականին։ Առաջին անգլերեն թարգմանությունը արել է Ջորջ Բուռնությանը 1994 թվականին։ Երկի ձեռագիրը գտնվում է Բաքվում՝ Ադրբեջանի Գիտությունների ազգային ակադեմիայի արխիվում։ 1980-ական թվականներից ի վեր հրատարակված ադրբեջաներեն տարբերակները պարունակում են կեղծարարություններ՝ տեքստի մեջ հայերի մասին հիշատակումները վերացնելու նպատակով։


== Աղբյուրներ ==
Bournoutian George (1994)։ A history of Qarabagh: an annotated translation of Mirza Jamal Javanshir Qarabaghi's Tarikh-e Qarabagh։ Mazda Publishers։ ISBN 978-1568590110 .
Bournoutian George (2008)։ «JAVĀNŠIR QARĀBĀḠI, JAMĀL»։ Encyclopaedia Iranica, Vol. XIV, Fasc. 6։ էջեր 602–603 .
Bournoutian George (1992)։ «Rewriting History: Recent Azeri Alterations of Primary Sources Dealing with Karabakh»։ Journal of the Society for Armenian Studies 6: 185–190։ Արխիվացված է օրիգինալից 2001-11-10-ին։ Վերցված է 2021-12-16 .
Galichian Rouben (2009)։ The Invention of History: Azerbaijan, Armenia, and the Showcasing of Imagination։ Printinfo Art Books։ ISBN 978-1903656860 .
Մաղալյան Արտակ (2018)։ «Միրզա Ջամալ Ջևանշիրի «Ղարաբաղի պատմություն»-ը որպես Արցախի XVIII դարի պատմության սկզբնաղբյուր»։ Պատմա-բանասիրական հանդես (Համար 3): 307–314։ ISSN 0135-0536 :
Ֆյամինյանո

Ֆյամինյանո (իտալերեն՝ Fiamignano), կոմունա Իտալիայում, տեղակայված է Լացիոյի մարզում, ենթարկվում է Ռիետիի վարչական կենտրոնին։
Բնակչությունը կազմում է 1543 մարդ, խտությունը կազմում է 15 մարդ/քառ. կմ։ Զբաղեցնում է 100 կմ² տարածք։ Փոստային ինդեքս - 02023, հեռախոսային կոդ - 0746։


== Հղումներ ==
Բնակավայրի պաշտոնական կայքը (իտալ.)
Օբերայխենբախ (Շվարցվալդ)

Օբերայհենբախ (Շվարցվալդ) (գերմ.՝ Oberreichenbach (Schwarzwald)), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Կարլուցրուե շրջանին։ Մտնում է Կալվի կազմի մեջ։ Բնակչությունը կազմում է 2880 մարդ (ըստ 2010 թվականի դեկտեմբերի 31-ի տվյալների)։ Տարածքը կազմում է 35,99 կմ²։ Պաշտոնական կոդ՝ 08 2 35 055։
Կոմունան բաժանված է 4 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Ստարի Կարմիժ

Ստարի Կարմիժ (ռուս.՝ Старый Кармыж), գյուղ Ռուսաստանի Ուդմուրթական հանրապետության Կիզներսկի շրջանի կազմում։
Բնակչությունը 2009 թվականին գրանցված տվյալներով կազմում էր 192 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սանկտ Պետերբուրգի կրկեսային արվեստի թանգարան

Սանկտ Պետերբուրգի կրկեսային արվեստի թանգարան, աշխարհի առաջին թանգարանը, որը նվիրված է կրկեսի պատմությանը։ Թանգարանը գտնվում է Ֆոնտանկայի վրա Սանկտ Պետերբուրգի մեծ պետական կրկեսի շենքում։ Ներկայումս կապված կրկեսի շենքի կապիտալ վերանորոգման հետ՝ Ֆոնտանկայում թանգարանի դռները փակ են։ Ցուցանմուշները տեղափոխվել են «Կրկեսի արտիստների տուն» հյուրանոց՝ Ինժեներական փողոց, տուն 6 հասցեով, որտեղ աշխատում է ցուցահանդեսի և գրադարանի ձևաչափով։


== Թանգարանի ստեղծում ==
1928 թվականին կրկեսի շենքում Ֆոնտանկայի վրա իր դռներն է բացել կրկեսային արվեստի աշխարհում առաջին թանգարանը։ Նրա հիմնադիրը Վասիլի Յակովլևիչ Անդրեևն էր։ Անդրեևը շատ էր սիրում կրկեսը և հավաքում էր դրա հետ կապված ամեն ինչ։
1928 թվականի գարնանը Վասիլի Յակովլևիչը մասնակցել է «Շարժման արվեստ» ցուցադրությանը, որտեղ ցուցադրել է կրկեսի և էստրադայի մասին մանրակրկիտ ընտրված նյութեր։ Այդ էքսպոզիցիային ուշադրություն է դարձրել Լենինգրադի կրկեսի գեղարվեստական մասով փոխտնօրեն Գերշունին։ Նա զեկույցով դիմել է ՏՎԿ-ի վարիչ Ա. Մ. Դանկմանին հատուկ թանգարանի ստեղծման համար։ 1928 թվականի օգոստոսի 8-ին Լենինգրադի կրկեսում կայացել է Կրկեսի և էստրադայի թանգարանի բացումը։
Ներկայումս թանգարանում հաշվվում է մոտ 90 000 պահպանման առարկաներ, որոնք բաժանված են հավաքածուների՝ լուսանկարադարան, տեսադարան, գրադարան, պաստառների, կրկեսային բրոշյուրների, թերթերի կտրվածքների, տարազների, ռեկվիզիտների բաժիններ։


== Ծանոթագրություններ ==


== Արտաքին հղումներ ==
Официальный сайт Большого Санкт-Петербургского Государственного цирка
Российская сеть культурного наследия «Музеи России»
Тайны закулисья. Первому в мире Музею циркового искусства — 86 лет
Ծովակալության կղզիներ

Ծովակալության կղզիներ (անգլ.՝ Admiralty Islands), կղզեխումբ Խաղաղ օվկիանոսի արևմուտքում, Բիսմարկի կղզեխմբում։ Տարածությունը 2072 կմ2 է (առավել խոշոր կղզին՝ Մանուս, 1.6 հազար կմ2), գլխավոր քաղաքն է Լորենհաուն։


== Անվանում ==
Կղզիները հայտնագործել է իսպանացի ծովագնաց Ալվարո Սաավեդրան 1527֊1529 թվականներին։ 1616 թվականին այստեղ եղել են հոլանդացիները, ովքեր դրանք անվանել են «Քսանմեկ կղզի»։
Այժմյան անվանումը 1767 թվականին տվել են անգլիացի ծովագնացներն ի պատիվ բրիտանական ռազմական նավատորմի գերատեսչության՝ ծովակալությանը։


== Ծանոթագրություններ ==
Էռնա Յուել-Հանսեն

Էռնա Յուել-Հանսեն (դան․՝ Erna Emilie Louise Juel-Hansen, մարտի 5, 1845(1845-03-05), Կոպենհագեն, Դանիա - նոյեմբերի 30, 1922(1922-11-30), Hornbæk, Helsingør Municipality, Մայրաքաղաքային տարածաշրջան, Դանիա), դանիացի գրող, մանկավարժ և կանանց իրավունքների պաշտպան։


== Կենսագրություն ==
Էռնա Դրահմանը ծնվել է Կոպենհագենում, 1845 թվականին, բժիշկ Անդրեաս Գեորգ Դրահմանի և Վիլհելմինա Մարիա Ստերի ընտանիքում։ Գրող Հոլգեր Դրահմանը եղել է նրա կրտսեր եղբայրը և իր ողջ կյանքի ընթացքում սերտ հարաբերություններ է պահպանել նրա հետ։ Էռնան ցանկացել է գնալ հոր հետքերով և բժիշկ դառնալ, բայց այդ ժամանակ Դանիայում կանայք իրավունք չունեին սովորել բժշկական ուսումնական հաստատություններում։ Հետո ձեռնամուխ է եղել մարմնամարզության հանդեպ իր հետաքրքրությանը, ուսումնասիրել է նրա տեսությունն ու պրակտիկան և նույնիսկ 1866 թվականին այցելել է Փարիզ` ուսումնական ճամփորդության։ Ավելի ուշ սովորել է N. Zahles Skole աղջիկների դպրոցում՝ դպրոցական ուսուցիչ դառնալու համար։
1860-ականների վերջին Էռնան դասավանդել է հոր կողմից հիմնադրված աղջիկների մարմնամարզության ինստիտուտում։ Այդ ժամանակ էլ նա նշանվել է Նիլս Յուել-Հանսենի հետ, ով իրավաբանություն է սովորել, բայց պաշտպանել է կնոջ հետաքրքրությունը կրթության հանդեպ և կիսել Ֆրիդրիխ Ֆրյոբելի գաղափարները երեխաների կրթության սկզբունքների վերաբերյալ։ 1871 թվականին Էռնան և Նիլսը ստեղծել են առաջին մանկապարտեզը Դանիայում՝ հիմնվելով Ֆրոբելի մոտեցման վրա։ Դրանից անմիջապես հետո նրանք ամուսնացան։ 1876 թվականին նրանք բացել են տղաների և աղջիկների խառը դպրոց, բայց այս նորամուծությունը ծնողների հավանությանը չի արժանացել և 1883 թվականին, ֆինանսական խնդիրների պատճառով, դպրոցը փակվել է։ 1894 թվականին Էռնան և Նիլսը բաժանվել են, բայց շարունակել են միասին դաստիարակել իրենց չորս երեխաներին։ 
Մանկապարտեզի գաղափարի ձախողումից հետո Էռնան մտածել է նոր նախագծի վերաբերյալ և 1884 թվականին ստեղծել մարմնամարզության դպրոց՝ օգտագործելով շվեդ ուսուցիչ Պեր Հենրիկ Լինգի գաղափարները երիտասարդներին ֆիզկուլտուրա դասավանդելու մասին։ Նա իր ինչպես հաջող, այնպես էլ անհաջող փորձի մասին հրատարակել է գիրք, որտեղ  նկարագրել է, թե ինչպիսի դժվարությունների են բախվում երիտասարդները դաստիարակության արդյունքում, ինչպես նաև վեր է հանում ընտանեկան կյանքում կանանց խնդիրները՝ հիմնվելով իր կենսափորձի վրա։ Նրա առաջին գիրքը՝ «Mellem 12 og 17» («12-ից 17-ի միջև») լույս է տեսել 1881 թվականին՝ Առնե Վենդտ կեղծանունով, որտեղ նկարագրել է աղջկական ֆանտազիաները, երկրորդ գրքում` En ung Dames Historie («Երիտասարդ կնոջ պատմությունը», 1888) պատմում է աղջկա առաջին ռոմանտիկ զգացումների մասին, որոնք մեծ տարածում գտան, իսկ իր հետագա ստեղծագործությունները` Terese Kærulf (1894) և Helsen & Co. (1900), հիմնականում ինքնակենսագրական բնույթի էին և Էռնան նկարագրել է չափահաս կանանց խնդիրները։ Դասավանդելուց և գրելուց բացի Էռնան ակտիվ մասնակցություն է ունեցել կանանց իրավունքների պաշտպանությանը, 1883 թվականին նա դարձել է Dansk Kvindesamfund-ի (Դանիական կանանց ընկերակցություն) և Studentersamfundet-ի (Ուսանողական միություն) համահիմնադիրներից մեկը։ 1905 թվականին նա դարձել է առաջին կանանցից մեկը, ով ընտրվել է Լիբերալ կուսակցության վարչության անդամ։
Էռնա Յուել-Հանսենը կյանքից հեռացել է 1922 թվականին։


== Ծանոթագրություններ ==
Տերեբուտինեց

Տերեբուտինեց (ռուս.՝ Теребутинец), գյուղ Ռուսաստանի Նովգորոդի մարզի Լյուբիտինսկի շրջանի կազմում։
Բնակչությունը վերջին գրանցված տվյալներով կազմում էր 50 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յուլբարսովո

Յուլբարսովո (ռուս.՝ Юлбарсово, բաշկիրերեն՝ Юлбарыҫ), գյուղ Ռուսաստանի Բաշկորտոստան հանրապետության Խայբուլինսկի շրջանի կազմում։
Բնակչությունը 2002 թվականին գրանցված տվյալներով կազմում էր 361 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆլորին Կիցու

Ֆլորին Վասիլե Կիցու (ռումիներեն՝ Florin Cîțu, ապրիլի 1, 1972(1972-04-01), Râmnicu Vâlcea, Ռումինիա), ռումինացի քաղաքական գործիչ։ 2016 թվականի դեկտեմբերից Ռումինիայի Սենատի անդամ։ 2020 թվականի դեկտեմբերի 22-ից Ռումինիայի վարչապետ։ 2020 թվականի դեկտեմբերի 23-ին վստահության քվե ստանալուց հետո նա դարձել է Ռումինիայի վարչապետ (260 կողմ, 186 դեմ ձայն)։


== Կենսագրություն ==
Գրինելի քոլեջն ավարտելուց հետո 1996 թվականին։ Քիցուն տնտեսագիտության մագիստրոսի աստիճան է ստացել և 2001 թվականին՝ մակրոէկոնոմիկայի և միջազգային տնտեսության դոկտորական աստիճան Այովայի նահանգի համալսարանում։
Համալսարանն ավարտելուց հետո 2001-2003 թվականներին աշխատել է որպես տնտեսագետ Նոր Զելանդիայի պահուստային բանկում և 2003-2005 թվականներին՝ Եվրոպական ներդրումային բանկում։ Հետագայում նա մինչև 2011 թվականը աշխատել է ռումինական ING ստորաբաժանումում որպես ներդրումային բանկիր։
2019 թվականին Ռումինիայի խորհրդարանի բյուջեի և ֆինանսների հարցերով Միացյալ կոմիտեն հավանություն չի տվել Ֆինանսների նախարարի պաշտոնում Քիցուի թեկնածությանը (թեև նրանց քվեարկությունը պարտադիր չէր)։
2020 թվականի փետրվարի 26-ին՝ Օրբանի կաբինետին անվստահություն հայտնելու քվե հայտնելուց հետո, որը ձևավորվել էր փետրվարի 5-ին, նախագահ Կլաուս Յոհաննեսը Կիցուին նշանակել Է Ռումինիայի վարչապետ և խնդրել նրան նոր կառավարություն ձևավորել։
2020 թվականի դեկտեմբերի 9-ին Ազգային Լիբերալ կուսակցության վարչապետն առաջարկել է կառավարության ղեկավարի պաշտոնակատար Նիկոլաե Չուկեին փոխարինել դեկտեմբերի 7-ին Լյուդովիկ Օրբանի հրաժարականից հետո։  
Կիցուն վարչապետ է դարձել դեկտեմբերի 23-ին՝ ձևավորելով կոալիցիոն կառավարություն երեք կուսակցությունների միջև։ Նրա կաբինետի կազմը քննադատության է ենթարկվել այն բանի համար, որ դրանում եղել է միայն մեկ կին նախարար, և այն բանի համար, որ Սորին Կիմլյանուն նշանակվել է առողջապահության նախարար (նախորդ նախարարական պաշտոնում նա առաջարկել է օրենք, որը «պաշտպանում է նրանց, ովքեր բռնվել են իրենց գիտական թեզերի գրագողության մեջ»)։


== Ծանոթագրություններ ==
Էնինգայոկի

Էնինգայոկի (ռուս.՝ Энингайоки), գետ Ռուսաստանում, հոսում է Կարելական ինքնավար հանրապետությունում և Մուեզերսկի շրջանում։ Թափվում է Մեծ Ռովկուլսկի լիճ։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Կարելիի ավազան, Ֆինլանդիայի և ՌԴ սահմանին, գետի ենթաավազանը բացակայում է։ Պատկանում է Կարելիի ավազանային շրջանին, Բալթիկ ծովի ավազան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01050000112102000009956
Հիդրոլոգիական ուսումնասիրությունների կոդը - 102000995
Ավազանի կոդը - 01.05.00.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կամենկա (գյուղ, Պերվոմայսկի շրջան, Ղրիմ)

Անվան այլ կիրառումների համար տե՛ս՝ ԿամենկաԿամենկա (ուկրաիներեն՝ Камянка, Ղրիմի թաթարերեն՝ Kamenka), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։
2001 թվականի տվյալներով Կամենկա գյուղում բնակվում էր 214 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սենթ Օգաստին

Սենթ Օգաստին (անգլ.՝ St. Augustine, իսպաներեն անվանումը՝ Սան Ագուստին, իսպ.՝ San Agustín), ներկայումս գոյություն ունեցող ԱՄՆ քաղաքներից ամենահինը, Ֆլորիդա նահանգի հյուսիսարևելյան մասի ատլանտյան ափին գտնվող Սենթ Ջոնս շրջանի վարչական կենտրոնը։ 
Գտնվում է Ջեքսոնվիլից 61 կմ հարավ։ Սենթ Օգաստինից սկսվում է «միջատլանտյան ջրային ուղին»։
Բնակչությունը կազմում է 12 975 մարդ (2010)։


== Պատմություն ==
1513 թվականին, այն վայրում, որտեղ այժմ տեղակայված է քաղաքը, վայրէջք է կատարել Կոլումբոսի արբանյակը՝ Խուան Պոնսե դե Լեոն, հավերժական երիտասարդության աղբյուրի որոնման համար։ Նա այդ հողատարածքն անվանակոչեց Ֆլորիդա և հայտարարեց, որ այն պատկանում է իսպանական թագին։ 1564 թվականին Սենթ Ջոնսի գետաբերանը գրավել է ֆրանսիացիների ուշադրությունը, որոնք այստեղ հիմնադրել են Քարոլեն ամրոցը։ Հաջորդ տարի մրցակիցներին դուրս մղելու համար այդ շրջաններ է ուղարկվել իսպանացի ծովակալ Պեդրո Մենենդես դե Ավիլեսը։ Սրբ. Ավգուստինի օրը ժամանելով նշանակված վայր՝ Մենենդեսն ավերել է ֆրանսիական գաղութը և դրա տեղում հիմնադրել Սրբ․ Ավգուստինի (Սան Ագուստին) ամրոցը։
Իսպանացիների և անգլիացիների միջև մրցակցության սրմամբ առաջիններն ամրացրին Սան Ագուստինը կառուցելով Սրբ. Մարկ զանգվածային մռայլ բերդը (1672 թվական)։ Այժմ այն ​​համազգային նշանակության հուշարձան է՝ ամենահին քարե ամրոցն ամերիկյան տարածքում։ Սան Ագուստինի վրա կատարված անգլիացիների բազմաթիվ հարձակումների թվում հատկապես հայտնի են 16-րդ դարում Ֆրենսիս Դրեյքի կատարած կողոպուտը և Ջորջիա գաղութի հիմնադիր Ջեյմս Օգլտորպի կողմից Սան Ագուստինի պաշարումը։ 1763 թվականին անգլիացիները վերջապես գրավեցին Սրբ․ Մարկի ամրոցը և պահեցին այն 20 տարի։ Ամերիկյան անկախության պատերազմի ժամանակ ամբողջ Ամերիկայից այստեղ էին հավաքվել Գևորգ թագավորի կողմնակիցները։ 1819 թվականին Սան Ագուստինը, անգլիական արտասանությամբ՝ Սենթ Օգաստինը, մեկնեց ԱՄՆ, և ամրոցը վերածվեց սեմինոլ գերիներին պահելու բանտ, այստեղ է նաև բանտարկվել նրանց առաջնորդ Օցեոլան։
Ներկայումս քաղաքն ապրում է զբոսաշրջության հաշվին։ Գաղութային ճարտարապետության հուշարձանները մասամբ վերականգնվել են, մի մասն էլ վերակառուցվել են այնպես, ինչպես հնում էր։ Ի թիվս այլ տեսարժան վայրերի առանձնանում է կաթոլիկ եկեղեցին (1793-1797 թվականներ), «ամենահին տունը», «ամենահին դպրոցը», 1824 թվականի փարոսը և 1893 թվականին հիմնադրված ալիգատորների ֆերման։


== Ծանոթագրություններ ==


== Գրականություն ==
Marley, David F. (2005), «United States: St. Augustine», Historic Cities of the Americas, 2, Santa Barbara, California: ABC-CLIO, p. 627+, ISBN 978-1-57607-027-7 


== Արտաքին հղումներ ==
«The St. Augustine Record» (անգլերեն)։ Վերցված է 2014-07-20  
Corbett, Theodore G. Migration to a Spanish Imperial Frontier in the Seventeenth and Eighteenth Centuries: St. Augustine(անգլ.) // Կաղապար:Нп3 : journal. — 1974. — Т. 54. — № 3. — С. 414—430. — 
Castillo de San Marcos official website, U.S. National Park Service(անգլ.)
Ֆրենկ Բենսոն

Ֆրենկ Բենսոն (անգլ.՝ Frank Weston Benson, մարտի 24, 1862(1862-03-24)[…], Սեյլեմ, Մասաչուսեթս, ԱՄՆ - նոյեմբերի 15, 1951(1951-11-15), Սեյլեմ, Մասաչուսեթս, ԱՄՆ), ամերիկացի իմպրեսիոնիստ նկարիչ և մանկավարժ։ 10 ամերիկացի նկարիչներից մեկն էր, ինչպես նաև` Ամերիկյան արվեստի և գրականության ակադեմիայի անդամ, նաև` The Guild of Boston Artists կազմակերպության անդամ։ Հայտնի է իր նկարներով, ջրանկարներով և օֆորտներով։ Նրա նկարների ամենաբարձր արժեքը վճարվել է 1995 թվականին կայացած Sotheby’s աճուրդում` կազմելով 0,4.1 մլն դոլար։


== Կենսագրություն ==
Ծնվել է 1862 թվականի մարտի 24-ին, Մասաչուսեթս նահանգի Սեյլեմ քաղաքում։ Ծնվել է բրոքեր Ջորջ Վիգին Բենսոնի և նրա կնոջ` Էլիզաբեթ Փոլլիի ընտանիքում։ Նրանք իրենց հերթին Սեյլեմ քաղաքի հիմնադիրներից են։ Նրա պապիկը` Սամուել Բենսոնը, ծովային նավապետ էր։ Նրա եղբայրը` Ջոն Բենսոնը, եղել է ճարտարապետ և նկարիչ։ Մանկուց հետաքրքրվելով թռչնաբանությամբ և որսորդությամբ, Ֆրենկը ցսնկանում էր դառնալ թռչնաբան պատկերազարդող։ Այդ նպատակով 1880 թվականին նա սկսում է սովորել գեղարվեստի թանգարան(Բոստոն)ում, աշակերտելով Էմիլ Օտտո Գրունդմանին։ Այստեղ նա ծանոթացել է ապագա նկարիչ Ջոզեֆ Սմիթի, Ռոբերտ Ռիդի և Էդմոնդ Տարբելի հետ։ Երբ Ֆրանկը 21 տարեկան էր, ծնողները նրան նվիրում են 2000 դոլար` Եվրոպայում սովորելու համար, և նա մեկնում է Փարիզ, որտեղ սովորում է Ժյուլիանի ակադեմիայում` հետագայում, 1883-1884 թվականներին` իր ընկերների` Ջոզեֆ Սմթի և Էդմունդ Տարբելի հետ։ Ակադեմիայում նրա ուսուցիչներն էին Գուստավ Բուլանժեն և Ժիլ Լեֆեվրը։ Բացի գեղարվեստական գործունեությունից, Բենսոնը զբաղվում է մանկավարժությամբ։ 1886 թվականին սովորում է Մեյն նահանգի Փորթլանդ քաղաքի արվեստի դպրոցում։ 1889 թվականի գարնանը նա Բոսթոնի Գեղեցիկ արվեստների դպրոցի թանգարանում սկսում է ուսուցանել անտիկ գեղանկարչություն, որտեղ 1890 թվականին սկսում է ղեկավարել նկարչական բաժինը։ Այստեղ նա աշխատում է մինչև 1913 թվականը։ Մահանում է 1951 թվականի նոյեմբերի 15-ն Մասսաչուսեթս նահանգի Սեյլեմ քաղաքում։ Թաղվել է տեղի գերեզմանատանը։


== Ընտանիք ==
1884 թվականի ամռանը Բենսոնը Կոնկարնոյում նկարել է Էդվարդ Սիմոնսի և Վիլիարդ Մետկալֆի հետ։ Այստեղ նա հանդիպում է մի ամերիկուհու`  Էլեն Փերի Փեյսոնին իր հայրենի քաղաքից և 1888 թվականին ամուսնանում է նրա հետ։ Նրանք չորս երեխաներ են ունենում` Էլիզավետը, Սիլվիան, Ժորժը և Էլեոնորը։


== Որոշ աշխատանքներ ==
Որոշ աշխատանքներ
		
		
		
		


== Ծանոթագրություններ ==


== Արտաքին հղումներ ==
Նկարիչի կայք(անգլ.)
Catalogue of an exhibition of dry-points and etchings by Frank W. Benson(անգլ.)
Իմպրեսիոնիստ Ֆրանկ Բենսոն (1862—1951)(անգլ.)
Նիկոլայ Սլավյանով (հիդրոերկրաբան)

Անվան այլ կիրառումների համար տե՛ս՝ Նիկոլայ Սլավյանով (այլ կիրառումներ)Նիկոլայ Նիկոլաևիչ Սլավյանով (ռուս.՝ Николай Николаевич Славянов, հունիսի 13 (25), 1878, Վոտկինսկ, Սարապուլսկի նրբանցք, Վյատկայի գավառ, Ռուսական կայսրություն - հոկտեմբերի 16, 1958(1958-10-16), Մոսկվա, ԽՍՀՄ), խորհրդային հիդրոերկրաբան, ԽՍՀՄ ԳԱ թղթանդամ (1946)։ 
Նիկոլայ Գ․ Սլավյանովի որդին։
Ավարտել է Լենինգրադի լեռնային ինստիտուտը (1908)։ Մինչև 1933 թվականն աշխատել է երկրաբանական կոմիտեում, 1933—1946 թվականները՝ ԽՍՀՄ ԳԱ երկրաբանական գիտությունների ինստիտուտում, 1947—1956 թվականներին եղել է ԳԱ Ֆեոդոր Սլավարենսկու անվան հիդրոերկրաբանական պրոբլեմների լաբորատորիայի տնօրեն։ 
Հիմնական աշխատությունները վերաբերել են ԽՍՀՄ (Կովկաս, Ալթայ, Տյան Շան և այլն) հանքային ջրերի, դրանց քիմիական կազմության ուսումնասիրությանը և դասակարգմանը։ Պարգևատրվել է Լենինի և Աշխատանքային կարմիր դրոշի շքանշաններով։
Don’t Nod

Don’t Nod, ֆրանսիական մասնավոր ընկերություն, որը զբաղվում է համակարգչային խաղերի մշակմամբ։ Ընկերության առաջին նախագիծը դարձավ Remember Me համակարգչային խաղը, որը թողարկվեց 2013 թվականի հուլիսի 4-ին, որպես հրատարակիչ հանդես եկավ Capcom ընկերությունը։ 


== Պատմություն ==
Dontnod Entertainment հիմնադրվել է 2008 թվականի հուլիսին, Criterion Games, Ubisoft և EA ընկերություններից հեռացված աշխատակիցներ՝ Էրվե Բոնինի, Ալեքս Բրիկլուի, Ալեն Դամասիոի, Օսկար Ժիլբերի և Ժան-Մակսիմ Մորիսի կողմից։ 
Ստուդիայի առաջին խաղը դարձավ Remember Me, որը ստացավ տարբեր ակնարկներ խաղացողների և քննադատների կողմից։ Հատկանշական է, որ ընկերությունը երկար ժամանակ չէր կարողանում լուծել հրատարակչի խնդիրը, քանի որ շատ ընկերություններ հրաժարվում էին նախագծից իմանալով, որ խաղի գլխավոր հերոսը իգական սեռի ներկայացուցիչ է։ 
2014 թվականի հունվարի 31-ին համացանցում տեղեկություն հայտնվեց, որ ստուդիան հայտնվել է սննանկացման եզրին, որը կապված էր Remember Me խաղի քիչ վաճառքների հետ։ Այս լուրերին ընկերությունը պատասխանեց, որ ներկա պահին գտնվում է դատական գործընթացների մեջ։ Ֆինանսական խնդիրների լուծման համար, ստուդիան սկսեց ներդրողներ փնտրել, ովքեր պատրաստ կլինեին ֆինանսավորեն ընկերության, նոր նախագիծը՝ «What If?»։ Արդյունքում Dontnod համաձայնության եկավ ճապոնական Square Enix ընկերության հետ։ Ավելի ուշ ներկայացվեց ստուդիայի նոր խաղը՝  Life is Strange, որը թողարկվեց 2015 թվականին։ 2014 թվականի նոյեմբերին հայտնի դարձավ, որ ընկերությունը սկսել է աշխատանքները տանել նոր խաղի վրա, որը կրում էր Vampyr անվանումը։ 2018 թվականի հուլիսի 8-ին E3 2018-ից առաջ Sony ընկերությունը ներկայացրեց Dontnod-ի կողմից մշակված Twin Mirror խաղը։ Խաղի համար որպես հրատարակիչ հանդես եկավ Bandai Namco ընկերությունը, իսկ խաղը թողարկվեց 2020 թվականին։ 


== Խաղերի ցանկ ==


== Ծանոթագրություններ ==
Imfact

Imfact (կորեերեն՝ 임팩트), հարավկորեական բոյ բենդ, ստեղծված Star Empire Entertainment-ի կողմից 2016 թվականին։ Նրանց առաջին Lollipop սինգլը թողարկվել է 2016 թվականի հունվարի 27-ին։


== Պատմություն ==


=== Մինչ առաջնաելույթ ===
Star Empire Entertainment-ը Սանգին նկատել է երբ նա ընդամենը երեք տարեկան էր։
Մինչ առաջնաելույթը, Ջի Անը աշխատում էր, որպես B1A4 և Juniel խմբերի պահեստային պարող։ Ջե Ափը զբաղվել է թեկվոնդոյով և նույնիսկ եղել է ազգային հավաքականի անդամ, երբ սովորում էր ավագ դպրոցում։ Մինչ Star Empire Entertainment-ում վերապատրաստվելը Թե Հոն վերապատրաստվել է մի քանի այլ գործակալություններում, որոնցից են՝ MBK Entertainment-ը և Happy Face Entertainment-ը։


=== 2016 թվական․ Առաջնաելույթ Lollipop և Revolt ալբոմներով ===
Imfact-ը թողարկել է իր առաջին սինգլների Lollipop ալբոմը 2016 թվականի հունվարի 27-ին։ Ալբոմը բաղկացած է չորս երգերից, միավորված Lollipop անվանումով, և այն ստեղծվել է խմբի անդամների կողմից։ Խումբը բեմում պաշտոնապես առաջնաելույթ է ունեցել հունվարի 28-ին M Countdown հեռուստահաղորդման ժամանակ։ Imfact-ը իր առաջին երկրպագուների հետ հանդիպումը կազմակերպել է հունիսի 19-ին։ Օգոստոսի 13-ին նրանք, որպեսզի նշեն իրենց 200-րդ օրը առաջնաելույթից հետո, Naver V App ծրագրի միջոցով ուղիղ եթերում հայտնել են իրենց երկրպագուների ակումբի անբվանումը՝ IF։
Հոկտեմբերի 21-ին հայտարարվել է, որ Imfact-ը պատրաստվում է վերադառնալ նոյեմբեր ամսվա երկրորդ շաբաթին։ Հոկտեմբերի 31-ին Imfact-ը թողարկել է իր սպասվող վերադարձի թրիլերը և պաստառային նկարները։ Նրանց երկրորդ ալբոմը կոչվել է՝ Revolt և թողարկվել է նոյեմբերի 11-ին։
Նոյեմբերի 11-ին նրանք վերադարձել են Revolt ալբոմով, որի գլխավոր երգը կոչվում էր՝ "F,S,G Feel so Good"։


=== 2017 թվական․ IMFACTORY ===
Հունվարի 9-ին Star Empire-ը ավելի մանրամասն է ներկայացրել խմբի 2017 թվականի «IMFACTORY» ծրագրի մասին, որը սկսվել է հունվարի 7-ին կայացած միջոցառումից։
Այդ ծրագիրը բաղկացած է լինելու ամենամսյա թողարկումներից, երկրպագուների մինի հանդիպումներից, ինչպես նաև մինի համերգներից։ «IMFACTORY» անվանը համապատասխան, խումբը ծրագրում է ստեղծել «անկեղծ և հիացնող երաժշտություն»։
Միջոցառման ժամանակ, խումբը ներկայացրել է իր առաջին ամենամսյա թողարկման անվանումը՝ “You’re Not Here”։ «Այդ երգը,ստեղծվեկ է, երբ մենք դեռ վերապատրաստվողներ էինք, և մենք կարծում ենք, որ այն ցույց կտա IMFACT-ի մյուս կողմը» բացել են նրանք։
“You’re Not Here” թողարկվել է հունվար ամսին։


== Անդամներ ==
Լի Ջի Ան (이지안)
Պակ Ջե Ափ (박제업)
Կիմ Թե Հո (김태호)
Լի Սանգ (이상)
Նա Ունգ Ջե (나웅재)


== Սկավառակագրություն ==


=== Ալբոմներ ===


==== Սինգլների ալբոմ ====


=== Գովազդային սինգլներ ===


== Ծանոթագրություններ ==


== Արտաքին հղումներ ==
imfact.net Imfact. պաշտոնական կայք
Բորովոյ (Ներիցայի վտակ)

Անվան այլ կիրառումների համար տե՛ս՝ Բորովոյ (այլ կիրառումներ)Բորովոյ (ռուս.՝ Боровой), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Ներիցա գետի աջ ափին՝ 93 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000078244
Կոդը ըստ հիդրոլոգիական հետազոտության (ՌԴ) — 103007824
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ալֆրեդո Կրաուս

Ալֆրեդո Կրաուս (անունն ամբողջությամբ` Ալֆրեդո Կրաուս Տրուխիլիո իսպ.՝ Alfredo Kraus Trujillo, նոյեմբերի 24, 1927(1927-11-24), Լաս Պալմաս, Իսպանիա - սեպտեմբերի 10, 1999(1999-09-10)[…], Մադրիդ, Իսպանիա), իսպանացի օպերային երգիչ (լիրիկական տենոր)։ Իսպանացի օպերային երգիչ Ֆրանսիսկո Կրաուս Տրուխիիոյի (Francisco Kraus Trujillo) (1926-2016) եղբայրը։ Հայտնի է իտալական օպերաներում տենոր ձայնի համար գրված դերերգերի կատարմամբ։
Ծնվել է խառը ընտանիքում. հայրը ավստրիացի է, մայրը` իսպանացի։ Օպերային բեմրի վրա դեբյուտը տեղի է ունեցել 1956 թվականին` Կահիրեի օպերային թատրոնում Մանտուայի դքսի դերերգի կատարմամբ («Ռիգոլետտո» Վերդի)։ Հանդես է եկել աշխարհի բազմաթիվ օպերային թատրոններում, որոնցից են` Պորտուգալիայի Սան Կարլուշ, Մադրիդի թագավորական, Լոնդոնի «Քովենտ Գարդեն», Միլանի «Լաս Սկալա», Չիկագոյի լիրիկական թատրոնները և այլն։


== Դերերգերը ==
«Դոն Ժուան» Մոցարտ — Դոն Օտավիո
«Այսպես են վարվում բոլորը» Մոցարտ — Ֆերանդո
«Սևիլյան սափրիչ» Ռոսսինի — Ալմավիվա
«Տրավիատա» Վերդի — Ալֆրեդ
«Ռիգոլետտո» Վերդի — Մանտուայի դուքս
«Ֆալստաֆ» Վերդի — Ֆենթոն
«Ֆաուստ» Շառլ Գունո — Ֆաուստ
«Ռոմեո և Ջուլիետ» Գունո— Ռոմեո
«Մանոն» Ժյուլ Մասնե — դը Գրիո
«Վերթեր» Մասնե — Վերթեր
«Սիրո ըմպելիք» Դոնիցետտի — Նեմորինո
«Դոն Պասկուալե» Դոնիցետտի — Էրնեստո
«Լուկրեցիա Բորջա» Դոնիցետտի — Ջենարո
«Լուչիա դի Լամերմուր» Դոնիցետտի — Էդգարդո
«Ֆավորիտուհի» Դոնիցետտի — Ֆերնանդո
«Գնդի դուստր» Դոնիցետտի— Тонио
«Լինդա դի Շամունի» Դոնիցետտի — Карло
«Լուսնոտը» Վինչենցո Բելլինի — Էլվինո
«Պուրիտաններ» Բելլինի — Արթուր Տալբոտ
«Մարգրիտ որոնողները» Բիզե — Նադիր
«Պերտի գեղեցկուհի» Բիզե — Հենրի Սմիթ
«Հոֆմանի հեքիաթները» Ժակ Օֆենբախ — Հոֆման
«Մեֆիստոֆել» Բոյտո — Ֆաուստ
«Լակմե» Դելիբ — Ջերալդ
«Պորտիչիի համրը» Օբեր — Ալֆոնս


== Ծանոթագրություններ ==
Խորխոռունիներ

Խորխոռունիներ, Խոռխորունիներ, Խոռխորունիք, նախարարական տոհմ հին Հայաստանում։ Տոհմական «հայրենիքը» (կալվածքը) եղել է Տուրուբերան նահանգի Խորխոռունիք գավառը։ Մովսես Խորենացու մոտ պահպանված ավանդական պատմությունը Խորխոռունիների նահապետ ու անվանադիրը համարում է Հայկ Նահապետի Խոռ որդին։ Ըստ նույն պատմության, Վաղարշակ թագավորը Խորխոռունիներին հանձնարարեց Հայոց Արշակունիների թիկնազորության գործակալությունը, որը նրանք վարեցին մինչև Արշակունի արքայատան անկումը (428)։
Հետագայում Խորխոռունիների իշխանները ավանդական իրավունքով շարունակել են կրել «Հայոց մաղխազ» պատվավոր տիտղոսը։ Հայոց զորաբանակին Խորխոռունիները մասնակցել են 1000 հեծյալով։ Ըստ «Ներսեսի վարք»-ում պահպանված Գահնամակի, Խորխոռունիները ունեցել են չորս տոհմաճյուղ։ Մովսես Խորենացին Խորխոռունիներից հիշատակում է Սուրեն իշխանին, որը 380–ականի վերջին Վահան Առավեղյանի ու Աշխադար Դիմաքսյանի համագործակցությամբ հափշտակեց բյուզանդական մասի Հայոց թագավոր Արշակ Գ–ի գանձերը և անցավ պարսկական մասի Հայաստանում թագավորող Խոսրով Դ–ի տիրապետության ներքո։ 
Ղազար Փարպեցին վկայում է, որ Արտաշատի 449 թվականի ժողովում Պարսից Հազկերտ արքայի՝ հայերի դավանափոխության մասին հրովարտակի մերժողական պատասխանին Խորխոռունիներից մասնակցում էր Վրիվ մաղխազը։ Նույն պատմիչը տեղեկացնում է, որ Վարդանանց պատերազմում Գադիշո Խորխոռունին կռվել է Վասակ Սյունու, Խորեն Խորխոռունին՝ Վարդան Մամիկոնյանի կողմում։
Պարսից դեմ Խաղխաղի ճակատամարտում Խորեն Խորխոռունին գլխավորել է հայկական բանակի ձախ, իսկ Ավարայրի ճակատամարտում՝ աջ թևը։ Վերջին ճակատամարտում հերոսաբար նահատակված Խորեն Խորխոռունուն հայ եկեղեցին դասել է սրբերի շարքը։ Սեբեոսը VI դ. վերջին Խորխոռունիներից հիշատակում է Ատատ և Թեոդոս, իսկ VII դ. 1-ին կեսին՝ Վահան իշխանին։ X դ. հիշվում են Խորխոռունի իշխաններ Սարգիսը և Արտավազդը։


== Գրականություն ==
Ոսկյան Հ., Ուսումնասիրություններ հայ նախարարություններու մասին, Վեն., 1955։
Նիկոլայ Լանգե

Նիկոլայ Նիկոլաևիչ Լանգե (ռուս.՝ Николай Николаевич Ланге, մարտի 12 (24), 1858, Սանկտ Պետերբուրգ, Ռուսական կայսրություն - փետրվարի 15, 1921(1921-02-15), Օդեսա, Ուկրաինական ԽՍՀ), ռուս հոգեբան։


== Կենսագրություն ==
Ավարտել է Պետերբուրգի համալսարանը (1882)։ Աշխատել է Լայպցիգի Վ. Վունդի հոգեբանության լաբորատորիայում (1883)։ Օդեսայի համալսարանի փիլիսոփայության պրոֆեսոր (1888-1921), որտեղ և կազմակերպել է Ռուսաստանում առաջին փորձարարական հոգեբանության լաբորատորիաներից մեկը։


== Գործեր ==
Ձևակերպել է ընկալման օրենքը, մշակել ուշադրության մոտորային տեսությունը, որը ըստ Լանգեի, ընկալման պայմանները բարելավող օրգանիզմի շարժողական ռեակցիան է։
Արտաքին շարժողական ակտերն առաջնային համարելով՝ Լանգեի հոգեբանական գաղափարները կապվել են Ի. Մ. Մեչենիովի ռեֆլեկտոր տեսության հետ։ Նա առաջինն է ռուսերենից թարգմանել Արիստոտելի «Առաջին անալիտիկա» (1894) աշխատությունը։


== Գրականություն ==
Элькии Д., Шапиро Л., Псиьологическое наследие Н. Н. Ланге, «Труды Одесского гос. ун-та», 1941, т. 2։


== Ծանոթագրություններ ==
Ստոգովո (գյուղ, Վյազեմսկի շրջան)

Անվան այլ կիրառումների համար տե՛ս՝ ՍտոգովոՍտոգովո (ռուս.՝ Стогово), գյուղ Ռուսաստանի Սմոլենսկի մարզի Վյազեմսկի շրջանի կազմում։ 
Բնակչությունը 2007 թվականին գրանցված տվյալներով կազմել է 0 մարդ։ Գտնվում է շրջանի արևելյան մասում, շրջկենտրոնից 9 կմ հարավ-արևմուտք, P134 «Հին Սմոլենսկայա ճանապարհ» մայրուղուց 5 կմ հարավ-արևելք Սմոլենսկ - Դորոգոբուժ - Վյազմա - Զուբցով։ Գրեդյակինո կայարան Մոսկվա-Մինսկ երկաթուղային գծի վրա՝ գյուղից 8 կմ հյուսիս։ Ընդգրկված է Կայդակովսկի գյուղական բնակավայրում։


== Հայտնի մարդիկ ==
Խորհրդային Միության հերոս, փոխգնդապետ, 2-րդ բելառուսական ռազմաճակատի 48-րդ բանակի 479-րդ առանձին ականանետային գնդի հրամանատար Ֆեդոր Իլարիոնովիչ Տարասովը ծնվել է Ստոգովոյում, 1915 թվականի հունվարի 6-ին։ Սպանվել է 1944 թվականի հոկտեմբերի 23-ին Լեհաստանում գործողության ժամանակ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիտի (գետ)

Անվան այլ կիրառումների համար տե՛ս՝ Կիտի (այլ կիրառումներ)Կիտի (ռուս.՝ Кити), գետ Ռուսաստանում, հոսում է Կարելական ինքնավար հանրապետությունում։ Գետի երկարությունը 10 կմ է։ Թափվում է Պյազերո լիճ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Յուշկոզերսկի հիդրոհանգույց, այդ թվում Վերին, Ստորին, Ներքին Կույտո լճեր, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000412102000000543
Հիդրոլոգիական ուսումնասիրությունների կոդը - 102000054
Ավազանի կոդը - 02.02.00.004
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բերեզովկա (գյուղ, Ռազդոլնոյեի շրջան)

Անվան այլ կիրառումների համար տե՛ս՝ ԲերեզովկաԲերեզովկա (ուկրաիներեն՝ Березівка, Ղրիմի թաթարերեն՝ .,Şeyh-Eli), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Սմիդովիչ։
2001 թվականի տվյալներով Բերեզովկա գյուղում բնակվում էր 1 803 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լենինի պողոտա (Վոլժսկի)

Լենինի պողոտա (ռուս.՝ Проспе́кт Ле́нина), Վոլգոգրադի մարզի Վոլժսկի քաղաքի կենտրոնական փողոցներից մեկը և ավտոմոբիլային գլխավոր ուղին։ Հյուսիս-արևմուտքից անցնում է դեպի հարավ-արևելք ամբողջ քաղաքի երկայնքով`Վոլժսկի ԳԷՍ-ի կամրջի վրայով դեպի Մետալուրգ ավան։ Պողոտայում են գտնվում մի քանի հրապարակներ՝

Պալատի հրապարակ  (Ֆոնտաննայա փողոցի հատման վայրում)
Սվերդլովի հրապարակ
Լենինի հրապարակ (Էնգելս փողոցի հատման վայրում)Լենինի պողոտան քաղաքի ամենաերկար փողոցն է։ Նրա երկարությունը հասնում է 13 կմ։


== Պողոտայում գտնվող օբյեկտներ ==
Ս. Ռ. Մեդվեդևի անվան միջբուհական գրադարան (1951 թ.)
Վոլժսկի քաղաքի կենտրոնական գրադարան
Քաղաքապետարանի շենք (1958 թ.)
Վոլգոգրադհիդրոստրոյի մշակույթի պալատ (1955 թ.)
Գլխավոր փոստատուն
«Սպուտնիկ» զվարճանքի կենտրոն
Il Faro առևտրի կենտրոն
ՑՈւՄ
«Հոկտեմբեր»մշակույթի տուն
Քաղաքի ամենաերկար 1000 բնակարան ունեցող տուն (42-րդ թաղամասում)
Կենտրոնական շուկա
Երիկամի փոխպատվաստման և դիալիզի կենտրոն
Ակվապարկ


== Տրանսպորտ ==
Լենինի պողոտան քաղաքի կարևոր տրանսպորտային զարկերակն է։ Այս փողոցով անցնում են բազմաթիվ ավտոբուսային երթուղիներ, որոնք միացնում են քաղաքի տարբեր հատվածները, ինչպես նաև դեպի Վոլգոգրադը, Սրեդնյայա Ախտուբա գյուղը և քաղաքի հարևանությամբ գտնվող այլ բնակավայրեր։ Լենինի պողոտայով է անցնում Վոլգոգրադից Աստրախան տանող տարանցիկ տրանսպորտը։


== Ծանոթագրություններ ==


== Ссылки ==
Карта города Волжский
Проспект Ленина, Волжский, Почтовый индекс